ด่วน! “น่าน” นำร่อง คลายล็อกดาวน์ เปิดแผนกร้าน “เครื่องใช้ไฟฟ้า” ในห้าง ตั้งแต่วันนี้
ด่วน! "น่าน" นำร่อง คลายล็อกดาวน์ เปิดแผนกร้าน "เครื่องใช้ไฟฟ้า" ในห้าง ตั้งแต่วันนี้
ด่วน! "น่าน" นำร่อง คลายล็อกดาวน์ เปิดแผนกร้าน "เครื่องใช้ไฟฟ้า" ในห้าง ตั้งแต่วันนี้
24 เม.ย. 2563

นายวรกิตติ ศรีทิพากร ผู้ว่าราชการจังหวัดน่าน ในฐานะผู้กำกับการบริหารราชการในสถานการณ์ฉุกเฉิน ในเขตท้องที่จังหวัดน่าน ออกประกาศจังหวัดน่าน เรื่อง มาตรการเร่งด่วนในการเฝ้าระวัง ป้องกันและควบคุมโรคติดเชื้อโคโรนา 2019 (โควิด-19) เมื่อวันที่ 23 เม.ย.2563
โดยประกาศดังกล่าว มีใจความว่า เนื่องจากผู้ประกอบการห้างสรรพสินค้า ศูนย์การค้า ร้านค้าปลีกขนาดใหญ่ เสนอขอให้จังหวัดน่านพิจารณาอนุญาตให้เปิดจำหน่ายสินค้ากลุ่มเครื่องไช้ไฟฟ้า ซึ่งคณะกรรมการโรคติดต่อจังหวัดน่านได้พิจารณาเมื่อ 21 เม.ย. เห็นว่าสินค้ากลุ่มเครื่องใช้ไฟฟ้าเป็นสินค้าที่ใช้ในการอำนวยความสะดวกต่อการดำรงชีวิตของประชาชน จึงมีความเห็นชอบให้ห้างสรรพสินค้า ศูนย์การค้า ร้านค้าปลีกขนาดใหญ่เปิดจำหน่ายสินค้ากลุ่มเครื่องใช้ไฟฟ้าได้
ทั้งนี้ ให้ปฏิบัติตามมาตรการป้องกันการแพร่ระบาดของโรคตามที่ทางราชการกำหนด โดยมีผลตั้งแต่วันที่ 24 เม.ย.เป็นต้นไป จนกว่าจะมีคำสั่งเปลี่ยนแปลง

